***Έναρξη Πολιτιστικών Δράσεων για το σχολικό έτος 2025-2026***

Αγαπητοί γονείς και κηδεμόνες,

Φέτος θα ξεκινήσουμε τις πολιτιστικές μας δράσεις με την παράσταση «Το μεγάλο μας τσίρκο» του Ιάκωβου Καμπανέλλη, σε μουσική του **Σταύρου Ξαρχάκου** και σκηνοθεσία του **Πέτρου Ζούλια**, στο **«Θέατρον»** του **Κέντρου Πολιτισμού «Ελληνικός Κόσμος».** Το έργο, αν και πολιτογραφήθηκε ως [κωμωδία](https://el.wikipedia.org/wiki/%CE%9A%CF%89%CE%BC%CF%89%CE%B4%CE%AF%CE%B1), είναι ουσιαστικά [αλληγορíα](https://el.wikipedia.org/wiki/%CE%91%CE%BB%CE%BB%CE%B7%CE%B3%CE%BF%CF%81%CE%AF%CE%B1), [σάτιρα](https://el.wikipedia.org/wiki/%CE%A3%CE%AC%CF%84%CE%B9%CF%81%CE%B1) και, σε πολλά σημεία, δράμα. Η υπόθεσή του είναι η διαδρομή της [νεότερης ελληνικής ιστορίας](https://el.wikipedia.org/wiki/%CE%99%CF%83%CF%84%CE%BF%CF%81%CE%AF%CE%B1_%CF%84%CE%B7%CF%82_%CE%BD%CE%B5%CF%8C%CF%84%CE%B5%CF%81%CE%B7%CF%82_%CE%95%CE%BB%CE%BB%CE%AC%CE%B4%CE%B1%CF%82) από την [Τουρκοκρατία](https://el.wikipedia.org/wiki/%CE%A4%CE%BF%CF%85%CF%81%CE%BA%CE%BF%CE%BA%CF%81%CE%B1%CF%84%CE%AF%CE%B1) και τα χρόνια του [Όθωνα](https://el.wikipedia.org/wiki/%CE%8C%CE%B8%CF%89%CE%BD_%CE%91%CE%84_%CF%84%CE%B7%CF%82_%CE%95%CE%BB%CE%BB%CE%AC%CE%B4%CE%B1%CF%82) έως τη [Μικρασιατική Καταστροφή](https://el.wikipedia.org/wiki/%CE%9C%CE%B9%CE%BA%CF%81%CE%B1%CF%83%CE%B9%CE%B1%CF%84%CE%B9%CE%BA%CE%AE_%CE%9A%CE%B1%CF%84%CE%B1%CF%83%CF%84%CF%81%CE%BF%CF%86%CE%AE) και τη [γερμανική Κατοχή](https://el.wikipedia.org/wiki/%CE%9A%CE%B1%CF%84%CE%BF%CF%87%CE%AE_%CF%84%CE%B7%CF%82_%CE%95%CE%BB%CE%BB%CE%AC%CE%B4%CE%B1%CF%82_1941-1944).

Έχει γίνει κράτηση **35 εισιτηρίων για την Κυριακή, 21 Δεκεμβρίου στις 7 μμ.** Το εισιτήριο κοστίζει **είκοσι ευρώ**, με την προϋπόθεση ότι θα είμαστε τουλάχιστον είκοσι άτομα. Οι θέσεις είναι στη ζώνη Γ (αρχική τιμή εισιτηρίου 32€) Αν και ο προγραμματισμός είναι μακρόπνοος, παρακαλώ να δηλώσετε μέχρι **31 Οκτωβρίου** την επιθυμία του παιδιού σας να παρακολουθήσει την παράσταση είτε μαζί σας είτε μόνο του, προκειμένου να επιβεβαιώσω την κράτηση ή, σε περίπτωση μεγαλύτερης/ μικρότερης ζήτησης, να την τροποποιήσω. Τις δηλώσεις **της Γ Γυμνασίου θα συγκεντρώσουν η κα Μίχου (Γ1, Γ4) και η διοργανώτρια (Γ2, Γ3)**.

Σε περίπτωση που δεν μας συντροφεύσετε στην παράσταση, θα φέρετε τα παιδιά σας στο θέατρο στις 6.40 μ.μ. και θα τα παραλάβετε από εκεί.

Τα χρήματα θα συγκεντρωθούν σε δεύτερο χρόνο, **μεταξύ 24-28 Νοεμβρίου**.

Καλή σχολική χρονιά!

Πολυτίμη Χαμοσφακίδη.

……………………………………………………………………………………………………………………………………

**4ο Γυμνάσιο Αγίας Παρασκευής Σχολικό έτος: 2025-2026**

**Δήλωση συμμετοχής στην παράσταση «Το μεγάλο μας τσίρκο»**

Ο/Η κάτωθι υπογεγραμμένος/η ……………………………………………………………………………………….., γονέας/ κηδεμόνας του μαθητή / της μαθήτριας ………………………………………………………………….. του τμήματος ……………….. δηλώνω ότι θέλω (γράψτε αριθμό εισιτηρίων)……………………………… εισιτήριο/α για την παράσταση «Το μεγάλο μας τσίρκο» **την Κυριακή, 21 Δεκεμβρίου στις 7 μμ** στο **«Θέατρον»** του **Κέντρου Πολιτισμού «Ελληνικός Κόσμος».**

**Το εισιτήριο στοιχίζει 20€.** Οι ενδιαφερόμενοι/ες μαθητές/μαθήτριες παρακαλούνται να φέρουν τη δήλωση συμπληρωμένη και υπογεγραμμένη μέχρι **την Παρασκευή 31 Οκτωβρίου** στις κες Μίχου (Γ1,Γ4) και Χαμοσφακίδη (Γ2,Γ3).

…………………………………….(Υπογραφή)